Diari Oficial de la Generalitat Valenciana


Sumari del DOGV 6205, del 12-02-2010 (2010/1355)

ORDE 5/2010, de 5 de febrer, de la Conselleria d'Agricultura, Pesca i Alimentació, per la qual s'aproven les bases reguladores de les beques formatives de l'Agència Valenciana de Foment i Garantia Agrària en matèria agroalimentària i de desenvolupament rural.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6205

Data del DOGV
:   12-02-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/1355


Data del document
:   05-02-2010

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * agronomia
    * assignació per estudis
    * pràctiques de formació
    * legislació

ORDE 5/2010, de 5 de febrer, de la Conselleria d'Agricultura, Pesca i Alimentació, per la qual s'aproven les bases reguladores de les beques formatives de l'Agència Valenciana de Foment i Garantia Agrària en matèria agroalimentària i de desenvolupament rural. [2010/1355]  
La Llei 14/2005, de 23 de desembre, de la Generalitat, de Mesures Fiscals, de Gestió Financera i Administrativa, i d'Organització de la Generalitat, va crear, en l'article 77, l'Agència Valenciana de Foment i Garantia Agrària (d'ara endavant AVFGA), les finalitats de la qual són l'execució de les polítiques de foment agrari que establisca la Conselleria d'Agricultura, Pesca i Alimentació.  
D'altra banda, el Decret 124/2006, de 8 de setembre, del Consell, pel qual es designa l'organisme pagador de la política agrícola comuna a la Comunitat Valenciana, designa l'AVFGA com l'autoritat de gestió de l'ajuda al desenvolupament rural a través del Fons Europeu Agrícola de Desenvolupament Rural (FEADER).  
El Programa de Desenvolupament Rural de la Comunitat Valenciana (d'ara endavant PDR-CV) va ser aprovat per Decisió C(2008)3841, de 16 de juliol, de la Comissió. Els seus objectius, implementats a través de quatre eixos, es referixen a l'augment de la competitivitat del sector agroalimentari i forestal, la millora del medi ambient i de l'entorn natural, la millora de la qualitat de vida en les zones rurals i el foment de la diversificació de l'economia rural.   
Dins de l'eix 1, Augment de la Competitivitat del Sector Agrícola i Forestal, el PDR-CV contempla la mesura 111, la finalitat de la qual és incrementar el nivell d'informació i de formació en l'àmbit agrari, alimentari i forestal.  
Mitjançant l'Orde de 4 de desembre de 2008, de la Conselleria d'Agricultura, Pesca i Alimentació, es van aprovar les bases reguladores de les beques formatives de l'Agència Valenciana de Foment i Garantia Agrària en matèria agroalimentària i de desenvolupament rural.   
El Decret 132/2009, de 4 de setembre, del Consell, pel qual es regula la concessió de beques, ha introduït modificacions substancials en l'àmbit regulador de la concessió d'estes ajudes, per la qual cosa s'han d'elaborar unes noves bases que s'adapten al nou marc jurídic general.  
Amb esta orde es pretén continuar incrementant el nivell de formació de tots els agents implicats en el desenvolupament del medi rural i del sector agrari i alimentari, s'afavorix l'adquisició de coneixements especialitzats que permeten la millora de la competitivitat del sector i la revitalització del teixit productiu dels territoris rurals.  
Així, l'objectiu perseguit amb les beques formatives en matèria agroalimentària i de desenvolupament rural és l'adquisició de noves aptituds i el perfeccionament curricular dels universitaris, de manera que s'aconseguisca que titulats amb diferent formació acadèmica d'origen es puguen convertir en especialistes en l'aplicació dels seus diversos coneixements al sector agroalimentari i a les característiques específiques del medi rural.  
En compliment d'allò que es disposa en l'article 7.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, a concedir o a modificar ajudes públiques, estes ajudes no requerixen de la seua notificació a la Comissió Europea, ja que no tenen tots els requisits de l'article 107 del Tractat de Funcionament de la Unió Europea, en concret al no suposar un avantatge econòmic per a una empresa, atés que els beneficiaris són persones físiques que no realitzen activitats econòmiques.  
Per tot el que exposa, i en virtut de les facultats que em conferix l'article 28e de la Llei 5/1983, de 30 de desembre, del Consell, i l'article 47, punts 3 i 11, del text refós de la Llei d'Hisenda Pública de la Generalitat Valenciana,  
ORDENE  
Article 1. Objecte  
Aprovar les bases que regulen la concessió de beques per a la realització de pràctiques de perfeccionament formatiu i professional en matèria agroalimentària i de desenvolupament rural.  
Article 2. Finançament de les ajudes  
Les ajudes regulades en esta orde estan finançades pel Fons Europeu Agrícola de Desenvolupament Rural (FEADER), a través de l'eix 1 (Millora de la Competitivitat del Sector Agrícola i Forestal), del PDR-CV 2007-2013.  
El finançament de les ajudes es realitza d'acord amb els percentatges de repartiment entre fonts de cofinançament que es determinen en l'esmentat PDR-CV i que una vegada es produïsca la definitiva aprovació per la Comissió Europea de l'última modificació en este, seran els següents:   
- Generalitat (Conselleria d'Agricultura, Pesca i Alimentació): 45,09%.  
- Fons Europeu Agrícola de Desenvolupament Rural (FEADER): 21,58%.  
- Administració General de l'Estat (Ministeri de Medi Ambient i Medi Rural i Marí): 33,33%.  
Article 3. Bases i convocatòries  
1. La concessió de les beques es regirà per les bases que figuren en l'annex d'esta orde.  
2. En cada exercici, es publicaran en el Diari Oficial de la Comunitat Valenciana les oportunes resolucions de convocatòria i l'import global de les beques.   
3. L'òrgan competent per a dictar la resolució de convocatòria és la directora de l'Agència Valenciana de Foment i Garantia Agrària (AVFGA), autoritat de gestió del PDR, d'acord amb allò que s'establix en l'article 13 del Decret 123/2006, de 8 de setembre, del Consell, pel qual s'aprova l'Estatut de l'esmentada entitat.  
DISPOSICIÓ DEROGATÒRIA  
Queda derogada l'Orde de 4 de desembre de 2008, de la Conselleria d'Agricultura, Pesca i Alimentació, per la cual s'aproven les bases reguladores de les beques formatives de l'Agència Valenciana de Foment i Garantia Agrària en matèria agroalimentària i de desenvolopament rural.  
DISPOSICIONS FINALS  
Primera  
En tot allò que no es regula en esta orde s'aplicarà la normativa europea aplicable, la Llei 38/2003, de 17 de novembre, General de Subvencions; el Reial Decret 887/2006, de 21 de juliol, pel qual s'aprova el Reglament de la Llei General de Subvencions, així com allò que es disposa en el Decret Legislatiu, de 26 de juny de 1991, per què s'aprova el text refós de la Llei d'Hisenda Pública de la Generalitat Valenciana, i en el Decret 132/2009, de 4 de setembre, del Consell, pel qual es regula la concessió de beques.  
Segona  
Esta orde entrarà en vigor a partir de l'endemà de la publicació en el Diari Oficial de la Comunitat Valenciana.   
València, 5 de febrer de 2010  
La consellera d'Agricultura, Pesca i Alimentació,  
MARITINA HERNÁNDEZ MIÑANA  
ANNEX  
Bases  
Primera. Objecte  
Les beques tenen com a objecte la formació de postgraduats per mitjà de la realització de pràctiques de perfeccionament formatiu i professional en les matèries relatives a l'execució de les mesures del Programa de Desenvolupament Rural de la Comunitat Valenciana (PDR) 2007-2013, així com en altres mesures de suport a la millora de la competitivitat, del coneixement i de la comunicació en el sector agroalimentari i en el medi rural.  
Segona. Beneficiaris  
Les beques estan destinades a titulats universitaris superiors (llicenciats, enginyers i arquitectes) i, així mateix, a enginyers tècnics, arquitectes tècnics i diplomats universitaris.  
Tercera. Requisits dels sol'licitants  
1. Poden optar a l'obtenció d'una beca els que tinguen els requisits següents:  
a) Ser espanyol o nacional d'un estat membre de la Unió Europea.  
b) No ser major de 35 anys d'edat.  
c) Els aspirants que no tinguen la nacionalitat espanyola han d'acreditar coneixements suficients en alguna de les llengües oficials de la Comunitat Valenciana, aspecte que es verificarà en el procés de selecció.  
d) Estar en possessió del títol oficial universitari expressat en la base segona, expedit o homologat per les autoritats espanyoles corresponents i que no hagen transcorregut més de cinc anys des de la data d'expedició d'este o des de la data de depòsit de les taxes per a la seua expedició.   
e) No haver sigut beneficiari de beques de pràctiques professionals en la Generalitat per un període igual o superior a 36 mesos.  
f) Disposar de cobertura sanitària.  
g) No estar sotmés a les prohibicions per a obtindre la condició de beneficiari, que s'establixen en l'article 13 de la Llei 38/2003, de 17 de novembre, General de Subvencions, cosa que s'acreditarà per mitjà de la declaració responsable inclosa en la sol'licitud.   
h) Residir a la Comunitat Valenciana, almenys, en els últims 12 mesos.  
2. El compliment temporal dels requisits s'entendrà referit a la data de finalització del termini de presentació de sol'licituds.  
3. No poden optar a una beca els que en el moment de publicar-se la convocatòria ja estiguen gaudint d'una beca de pràctiques professionals en la Generalitat, llevat que es concurse a la mateixa beca que s'està gaudint o que resten menys de dos mesos per a la seua finalització.  
Quarta. Duració de les beques  
1. El període de duració de les beques comprén des de la data que s'indique en les resolucions d'adjudicació de cada una d'estes fins al 31 de desembre del mateix any. El becari s'incorporarà com a tal a la unitat assignada per a la realització de les pràctiques en la data indicada en la resolució de concessió, s'interpreta la no-incorporació injustificada en l'esmentat termini com a renúncia a la beca concedida.  
2. En el cas que el becari no haja completat, comptats des de la data d'adjudicació inicial de les beques, els 12 mesos de pràctiques arribat el dia 31 de desembre, la beca podrà ser prorrogada, a proposta del tutor de formació, per resolució expressa de la directora de l'AVFGA, per als mesos que resten fins a completar l'any màxim de gaudi d'esta. Esta pròrroga queda condicionada a l'existència efectiva de crèdit en l'exercici pressupostari corresponent.  
3. El període màxim de 12 mesos indicat en el punt anterior es pot prorrogar a proposta del tutor de formació, per resolució expressa de la directora de l'AVFGA, sense necessitat de nova convocatòria per un segon període màxim de 12 mesos addicionals, sempre que existisquen les disponibilitats pressupostàries corresponents i el desenvolupament de l'activitat que estiga efectuant el becari ho requerisca o aconselle.  
Quinta. Dotació i pagament de les beques   
1. Cada resolució de convocatòria ha d'especificar la dotació individual de la beca, expressada en import brut mensual, fixada per resolució de la conselleria competent en matèria d'economia, hisenda i ocupació.   
2. L'import de la beca, aplicades les retencions legals, s'ha d'abonar mensualment al becari, previ certificat de conformitat del tutor de formació.   
3. Durant el període de vigència de la beca i amb la finalitat que la quantia de l'ajuda concedida no es veja indirectament minvada, es poden abonar ajudes complementàries per a compensar les despeses derivades de l'assistència a cursos, seminaris, esdeveniments o altres activitats que, a consideració del tutor responsable de la formació, s'entenguen necessaris o convenients als propòsits d'esta, que com a màxim seran les que s'establixen en el Decret 24/1997, d'11 de febrer, del Consell de la Generalitat, sobre indemnitzacions per raó del servici i gratificacions per servicis extraordinaris. L'aplicació d'esta normativa es referirà únicament als conceptes i les quanties que han de ser rescabalats, sense que això implique una modificació en la relació jurídica del becari amb l'administració. Les despeses han de ser acreditades pel becari per mitjà dels corresponents documents justificatius.  
4. L'aplicació del punt anterior requerirà d'una proposta del tutor de formació, prèvia a la realització de l'acció a què es referixen les despeses i justificativa de la seua conveniència. L'esmentada proposta s'ha d'elevar, també amb caràcter previ a la realització de l'acció, a l'autorització del director general o del cap d'àrea de què depenga el tutor de formació.   
Sexta. Presentació de sol'licituds i documentació  
1. Els sol'licitants han de presentar, en el termini que s'establisca en la resolució de convocatòria i que serà, com a mínim, de 15 dies hàbils, únicament els formularis normalitzats de sol'licitud i de currículum que s'establisquen en la convocatòria i que han de ser emplenats, per mitjà de declaració responsable, de forma completa i verídica.  
Els formularis també estaran a disposició dels interessats en la pàgina web de la Conselleria d'Agricultura, Pesca i Alimentació, http://www.agricultura.gva.es, en la seu electrònica o portal institucional de la Generalitat en Internet, http//www.gva.es, i en qualsevol oficina PROP.  
2. Els sol'licitants que hagen sigut seleccionats per a la fase d'entrevista han de presentar la documentació següent:  
a. Fotocòpia compulsada del seu document nacional d'identitat (DNI) o document d'identitat de qualsevol dels països membres de la Unió Europea.  
b. Fotocòpia compulsada del títol o del depòsit de les taxes per a l'expedició del títol.  
c. Expedient acadèmic compulsat, amb expressió aclaridora i suficient de la nota mitjana de l'expedient.  
d. Qualsevol altre document que acredite els mèrits del sol'licitant.  
3. Queden automàticament exclosos aquells sol'licitants que no acrediten els requisits exigits en la base tercera o al'leguen mèrits falsos. Els mèrits que no s'acrediten suficientment no es tindran en compte a l'efecte de la seua valoració. El compliment temporal dels mèrits s'entendrà referit a la data de finalització del termini de presentació de sol'licituds.  
4. Els candidats poden presentar la sol'licitud al Registre General de la Conselleria d'Agricultura Pesca i Alimentació (c/ Amadeu de Savoia, 2, de València, 46913) o a les direccions territorials de la Conselleria d'Agricultura, Pesca i Alimentació d'Alacant, de Castelló i de València, al carrer del Professor Manuel Sala, 2, 03585; a l'avinguda dels Germans Bou, 47, 12211; i al carrer de Gregori Gea, 27, 46191, respectivament, o en qualsevol de les formes que s'establixen en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. La resolució de convocatòria pot preveure la possibilitat de presentació telemàtica de la sol'licitud i del currículum.  
5. Si la sol'licitud presentada en termini no té totes les dades exigides, es requerirà a l'interessat perquè, en un termini de deu dies hàbils, esmene la falta, amb indicació que, si així no ho fa, se li tindrà per desistit de la seua petició, prèvia resolució, de conformitat amb l'article 71 de la Llei 30/ 1992, de Règim Jurídic de les Administracions Públiques i del Procediment Administratiu Comú, en la seua redacció feta per la Llei 4/ 1999.   
6. La presentació de la sol'licitud per a optar a les beques implicarà l'acceptació per la persona sol'licitant de les bases per les quals es regisca la convocatòria.  
Sèptima. Òrgan instructor i comissió avaluadora  
1. L'òrgan instructor del procediment serà la Subdirecció de l'Agència Valenciana de Foment i Garantia Agrària.  
2. Per a l'avaluació dels candidats a becaris, es constituirà una comissió avaluadora que estarà formada per:  
- Presidenta: director de l'Agència Valenciana de Foment i Garantia Agrària.  
Suplent: subdirector de l'Agència Valenciana de Foment i Garantia Agrària.  
- Vocal secretari: cap de la Secció de Planificació i Coordinació de Fons Estructurals de la UE de l'Agència Valenciana de Foment i Garantia Agrària.  
Suplent: cap de la Secció de Programes Europeus de l'Agència Valenciana de Foment i Garantia Agrària.  
- Vocal: cap del Servici d'Informàtica de l'Agència Valenciana de Foment i Garantia Agrària.  
Suplent: cap del Servici d'Economicofinancer de l'Agència Valenciana de Foment i Garantia Agrària.  
Així mateix, a causa de l'especialitat de la matèria objecte de la formació de la beca, formaran part de la Comissió Avaluadora:  
- Vocal: cap de l'Àrea de Desenvolupament del Medi Rural de la Conselleria d'Agricultura, Pesca i Alimentació.  
Suplent: cap del Servici de Gestió i Coordinació de les Polítiques Locals de Desenvolupament Rural de la Conselleria d'Agricultura, Pesca i Alimentació.  
- Vocal: cap del Gabinet Tècnic de la Subsecretaria de la Conselleria d'Agricultura, Pesca i Alimentació.  
Suplent: cap del Servici de Règim Jurídic i Coordinació Administrativa de la Conselleria d'Agricultura, Pesca i Alimentació.  
3. Els membres de la Comissió Avaluadora poden ser assessorats, en tot cas, pel personal tècnic o professional que es considere necessari, que pot assistir amb veu però sense vot.  
4. La Comissió adaptarà el seu funcionament a allò que s'establix en estes bases, a allò que s'establix en la resolución de convocatoria i, de manera subsidiària, a la Llei de Règim Jurídic de les Administracions Públiques i del Procediment Administratiu Comú.  
Octava. Avaluació de sol'licituds  
La selecció dels becaris es determinarà tenint en compte la puntuació obtinguda per l'aplicació del barem següent:  
A) Expedient acadèmic  
A.1. Expedient acadèmic. La puntuació assignada a l'expedient acadèmic coincidirà amb la nota mitjana ponderada, i donarà lloc a una valoració entre 5 i 10 punts.  
Quan la ponderació estiga realitzada amb una puntuació 0-4 s'aplicarà allò que s'ha disposat en els apartats 13.4 i 5 del Reial Decret 1267/1994, de 10 de juny, pel qual es modifica el Reial Decret 1497/1987, de 27 de novembre, pel qual s'establixen les directrius generals comunes dels plans d'estudis dels títols universitaris de caràcter oficial.  
A.2. Títols acadèmics oficials que no constituïsquen un requisit per a la concessió. En este apartat la puntuació màxima serà de 3 punts:  
Doctor: 2 punts.  
Altres llicenciatures o enginyeries superiors: 1 punt.  
Altres diplomatures o enginyeries tècniques: 0,50 punts.  
En aquells supòsits en què la convocatòria estiga dirigida a diplomats / enginyers tècnics / arquitectes tècnics i llicenciats /enginyers superiors / arquitectes superiors indistintament, tindre la llicenciatura / enginyeria superior / arquitectura superior es valorarà en 0,50 punts.  
B) Coneixements de valencià  
Coneixements de valencià: oral: 0,25 punts; nivell elemental: 0,50 punts; nivell mitjà: 0,75 punts; nivell superior: 1 punt. Només es valoraran els certificats homologats per la Junta Qualificadora de Coneixements de Valencià, i es puntuarà exclusivament el nivell més alt acreditat.  
C) Coneixements d'idiomes de la Unió Europea  
Només es valoraran els títols expedits per les escoles oficials d'idiomes, universitats, ministeris o qualsevol organisme oficial acreditat. En el cas que el coneixement d'un idioma s'acredite per títol universitari i ja haja sigut valorat en un altre apartat no es podrà computar també este.  
C.1. Coneixement d'idioma anglés o francés. El coneixement de l'anglés i/o el francés s'entén com a element essencial, atenent a les competències de la Conselleria, i que en el desenvolupament de les pràctiques professionals és probable que hagen d'utilitzar estos idiomes, per la qual cosa d'acord amb el Marc Comú Europeu de Referència per a les Llengües, cada nivell superat dels esmentats idiomes es valorarà amb 0,20 punts, fins a un màxim de 2 punts.  
C.2. Altres idiomes oficials de la Unió Europea, diferents dels establits en el punt C.1. Cada nivell, d'acord amb el Marc Comú Europeu de Referència per a les Llengües, superat dels esmentats idiomes es valorarà amb 0,10 punts de 0 a 1 punt.  
D) Coneixements addicionals  
D.1. Treball assalariat per a una administració pública o per a una empresa del sector agroalimentari: fins a 2 punts, i es computarà 0,10 per cada mes complet treballat. Per a l'acreditació d'este punt, s'ha de presentar el certificat o vida laboral que acredite haver cotitzat a la Seguretat Social durant tot el temps que al'legue en el currículum. Així mateix, ha de presentar el contracte de treball i el certificat de l'empresa de les funcions desenvolupades, quan estes no es puguen deduir dels termes del contracte, sense que s'admeta contradicció entre ambdós documents. En el supòsit de contradiccions prevaldrà la vida laboral.  
D.2. Cursos de formació relacionats amb l'objecte de la beca, fins a un màxim de 4 punts.   
Es valoraran els cursos de formació i perfeccionament de duració igual o superior a 15 hores que hagen sigut cursats, d'acord amb l'escala següent:  
De 200 o més hores: 3,00 punts.  
De 100 o més hores: 2,00 punts.  
De 75 o més hores: 1,50 punts.  
De 50 o més hores: 1,00 punt.  
De 25 o més hores: 0,50 punts.  
De 15 o més hores: 0,20 punts.  
Els centres de formació que impartisquen cursos han de ser organismes oficials o centres reconeguts.  
En cap cas es puntuaran en este apartat ni en l'apartat C els cursos de valencià i d'idiomes.  
E) Entrevista  
Entrevista sobre les matèries objecte de formació de les beques i/o sobre coneixements generals relacionats amb la formació acadèmica del candidat: fins a 6,5 punts.   
Novena. Procés de selecció  
El procés de selecció de becaris tindrà la fases següents:  
1. Fase primera: fase de valoració del currículum. A la vista dels mèrits al'legats, la Comissió Avaluadora els valorarà d'acord amb el barem que s'establix en la base octava, i publicarà una llista provisional ordenada segons la puntuació obtinguda suma dels apartats A a D de la base octava. En els supòsits d'empat, es prioritzarà l'aspirant que presente millor expedient acadèmic.   
2. Fase d'entrevista: els candidats que obtinguen la millor puntuació en la suma dels apartats A a D de la base octava seran entrevistats per la Comissió Avaluadora, en l'hora i la data que serà publicada en el tauler d'anuncis. El nombre de candidats que s'entrevistarà serà, com a mínim, el doble del nombre de beques convocades.  
3. Sumats els punts obtinguts en els apartats A a E de la base octava, se seleccionaran els candidats per orde de puntuació. En cas d'empat entre candidats, se situarà en primer lloc el de més nota mitjana de la carrera.   
4. La llista de candidats per orde de puntuació es publicarà durant 10 dies hàbils durant els quals els interessats poden realitzar al'legacions. En cas que l'acceptació d'al'legacions per la Comissió puga desplaçar de la llista de becaris a algú que estava inclòs en esta en la seua versió inicialment publicitada, es traslladaran les al'legacions rebudes als candidats afectats, amb la finalitat de possibilitar la presentació d'arguments que puguen ser tinguts en compte per la Comissió de manera conjunta amb les al'legacions prèviament presentades.  
5. Quan finalitze el procés selectiu, la Comissió Avaluadora elaborarà una proposta de concessió de beques en el termini màxim de 10 dies hàbils. L'esmentada proposta inclourà, així mateix, una borsa de reserva de becaris segons allò que s'establix en la base tretze.  
Tots els actes i els acords de la Comissió Avaluadora seran publicats en el tauler d'anuncis de l'Agència Valenciana de Foment i Garantia Agrària (c/ Amadeu de Savoia, 2, València) i en la seu electrònica o portal institucional de la Conselleria d Agricultura, Pesca i Alimentació en Internet (http://www.agricultura.gva.es).  
Deu. Concessió   
1. La directora de l'Agència Valenciana de Foment i Garantia Agrària dictarà, en el termini d'un mes a partir de la proposta que li eleve la Comissió Avaluadora, una resolució en què s'adjudiquen les beques i, així mateix, es constituïsca la borsa de reserva a la qual es fa referència en la base tretze.  
2. La resolució de concessió es publicarà en el Diari Oficial de la Comunitat Valenciana la qual cosa, d'acord amb els articles 58 i 59 de la Llei 30/1992, de Règim Jurídic de les Administracions Públiques i del Procediment Administratiu Comú, produirà l'efecte de notificació als interessats. La resolució de concessió es publicarà en el Diari Oficial de la Comunitat Valenciana en el termini màxim de tres mesos, a comptar des de la publicació de cada convocatòria en el Diari Oficial de la Comunitat Valenciana, sense perjuí de l'ampliació dels terminis en els termes que es preveuen en l'article 42 de la Llei 30/1992, de Règim Jurídic de les Administracions Públiques i del Procediment Administratiu Comú.   
3. En el cas que transcórrega el termini establit en el punt anterior sense que s'haja publicat la resolució de concessió en el Diari Oficial de la Comunitat Valenciana, els sol'licitants poden entendre desestimades les seues sol'licituds per silenci administratiu, de conformitat amb allò que s'establix en l'article 55 de la Llei 9/2001, de 27 de desembre, de la Generalitat, de Mesures Fiscals, de Gestió Administrativa i Financera, i d'Organització de la Generalitat.  
4. La directora de l'Agència Valenciana de Foment i Garantia Agrària es reserva la facultat de deixar deserta, totalment o parcialment, l'adjudicació de les beques convocades i d'interpretar el contingut d'estes bases.  
5. Es requerirà a les persones adjudicatàries de les beques, amb anterioritat a la seua incorporació d'estes, la presentació de la documentació següent:  
a) Declaració responsable en què conste no ser beneficiari de cap altra beca remunerada, no mantindre relació laboral o professional remunerada beca i complir tots els requisits establits en esta orde i en el Decret 132/2009, de 4 de setembre, del Consell, pel qual es regula la concessió de beques.  
b) Acreditació de disposar de cobertura sanitària.  
c) Certificat d'empadronament municipal que acredite que l'aspirant residix a la Comunitat Valenciana, almenys, en els últims 12 mesos.  
d) Documentació detallada en el punt 2 de la base sexta, si no s'ha presentat prèviament.  
La persona adjudicatària de la beca ha de complir els apartats b i c des de la data final de presentació de sol'licituds i l'apartat a des de la data d'adjudicació de la beca.  
6. La no-incorporació del becari a la unitat administrativa que se li assigne en la data en què se li indique així com la no-aportació de la documentació esmentada en el punt anterior constituirà renúncia a la beca oferida.  
Onze. Tutor de formació   
1. La directora de l'AVFGA designarà per a cada becari un tutor de formació, que ha de ser un funcionari del grup A.   
2. El tutor serà el responsable de la formació del becari, ordenarà les seues activitats i li facilitarà la documentació i el material necessari per a la realització de les pràctiques.  
Dotze. Pla de formació, drets, obligacions i incidències dels becaris  
1. L'acceptació de la beca comporta l'obligació del becari de dedicar-se eficaçment a les tasques que li siguen assignades pel seu tutor de formació.  
2. Estes beques són incompatibles amb el gaudi de qualsevol altra beca remunerada i amb l'exercici de qualsevol activitat laboral o professional remunerada. L'incompliment d'esta regla implicarà la rescissió de la beca.   
3. La condició de becari no genera relació laboral ni administrativa amb la Generalitat. D'acord amb allò que es disposa en el Decret 132/2009, en cas de ser el beneficiari empleat de la Generalitat, quedarà en la situació administrativa que procedisca d'acord amb la normativa aplicable.  
4. La directora de l'Agència Valenciana de Foment i Garantia Agrària assignarà els becaris a les diferents unitats administratives, i designarà el tutor de formació de cada becari. Esta adscripció pot variar al llarg del període de gaudi de la beca.   
5. El becari rebrà del seu tutor la formació que es corresponga amb l'especialització professional d'este i amb les matèries, normativa, tràmits, anàlisi, estudis, informes, documentació, comunicació i procediments vinculats a les competències de la unitat en què s'integre.   
6. El tutor de formació distribuirà les 30 hores setmanals de formació en l'horari que considere més adequat i que serà de dilluns a divendres i, preferentment, de matí (entre les 08.00 i les 15.00 hores), si bé es pot incloure en l'horari una o dos vesprades (entre les 16.00 i les 19.00 hores) a la setmana, que determinarà el tutor. El compliment de l'horari queda acreditat per mitjà de l'emplenament de fulls de firma que controlarà el tutor.  
7. Per a cada período de 12 mesos de duració de la beca el becari pot gaudir de vacances formatives durant 20 dies laborables, 15 dels quals s'han d'agrupar, com a mínim, de 5 en 5. El becari proposarà al seu tutor de formació les dates en què desitja gaudir de les esmentades vacances, com a mínim, amb 15 dies d'antelació a la data proposada. La decisió d'aprovació o de denegació de l'esmentada proposta adoptada pel tutor serà inapel'lable.   
En cap cas es poden concedir jornades vacacionals en un nombre superior a aquell que, proporcionalment, li corresponga al becari d'acord amb el període transcorregut des de la concessió de la beca.  
8. Les absències durant la jornada formativa pel compliment de deures inexcusables o per malaltia han de ser justificades documentalment pel becari i acceptada la justificació pel tutor de formació.  
9. El becari ha de seguir les instruccions del seu tutor i exercir de manera adequada les tasques que este considere adequades a la seua formació.   
10. L'incompliment pel becari de les seues obligacions pot donar lloc a la privació de la beca pel temps que quedara de gaudi, sense perjuí de les altres responsabilitats que resultaren exigibles.  
11. La directora de l'AVFGA resoldrà les incidències que es produïsquen durant el període de gaudi de les beques, i pot deixar-les sense efecte, mediant l'audiència de l'interessat i vist l'expedient contradictori, en els supòsits d'incompliment de les obligacions, no realització de l'activitat que va motivar la concessió o deixar de tindre els requisits exigits en esta convocatòria, exceptuant el requisit d'edat.  
12. Davant de les incidències, renúncies, abandons o incompliments que deixen vacant una beca, es pot cobrir esta segons l'orde establit en la borsa de reserva corresponent, sempre que això es crega oportú per la directora de l'Agència Valenciana de Foment i Garantia Agrària i d'acord amb la disponibilitat de recursos.  
13. S'informa els beneficiaris, de conformitat amb l'article 4 del Reglament (CE) número 259/2008, de 18 de març de 2008, de la Comissió, pel qual s'establixen les disposicions d'aplicació del Reglament (CE) número 1290/2005, del Consell, pel que fa a la publicació d'informació sobre els beneficiaris de fons procedents del Fons Europeu Agrícola de Garantia (FEAGA) i del Fons Europeu Agrícola de Desenvolupament Rural (FEADER), que les seues dades seran publicades d'acord amb el Reglament (CE) número 1290/2005, i podran ser tractades per organismes d'auditoria i investigació de la Unió Europea i nacionals, per a salvaguardar els interessos financers de la Unió Europea.  
Pel que fa a les dades de caràcter personal, els beneficiaris poden exercir els drets que es reconeixen en la Directiva 95/46/CE, del Parlament Europeu i el Consell de la Unió Europea.  
L'acceptació de la subvenció en què consistix la beca suposa per a cada un dels beneficiaris l'acceptació i l'autorització expressa a l'AVFGA per a la recollida, la incorporació als respectius fitxers i el tractament de les esmentades dades personals, així com per a la seua conservació durant els terminis previstos en les disposicions aplicables.   
Tretze. Substitucions  
1. Tots els candidats a becaris que no resulten adjudicataris de la beca constituiran la borsa de reserva de becaris d'eixe any, en la qual els candidats estaran ordenats per la puntuació obtinguda en el procés de selecció i per titulació.   
2. Quan alguna de les persones seleccionades per mitjà de la resolució de la convocatòria renuncie a la beca o bé perda la condició de becari per abandó, incompliment d'obligacions o qualsevol altra incidència, pot ser cridat per a substituir el renunciant el candidat de la borsa de reserva amb més puntuació que posseïsca la mateixa titulació que aquell. El requisit de la mateixa titulació no serà exigible en el cas que un informe del tutor de formació a què estiguera adscrit el becari renunciant justificara la no-necessitat identitat de titulació acadèmica entre el renunciant i qui el substituirà, en virtut de la matèria sobre la qual verse el contingut de la formació impartida.   
Catorze. Assegurança d'accidents  
Se subscriurà amb una entitat asseguradora una pòlissa d'assegurança per al cas d'accident individual, del qual seran beneficiàries les persones adjudicatàries de la beca.